Ultrateräväpiirtotelevisio

**Ultrateräväpiirtotelevision pääominaisuudet:**
* **Kuvatarkkuus:** UHDTV1=4K=3840 × 2160 8,3 megapikseliä, UHDTV2=8k=7,680 × 4,320 pikseliä (16:9) (noin 33.2 megapikseliä)
* **Bittisyvyys:** 10 tai 12 bittiä per kanava 
* **Kolorimetria:** Rec. 2020
* **Kuvataajuus:** enintään 120 kuvaa/s. (lomittamaton/progressiivinen)
* **Ääni:** 22.2 kanavaa
** 9 — kuuloalueen yläpuolella (ylin kerros)
** 10 — kuuloalueella (keskimmäinen kerros)
** 3 — kuuloalueen alapuolella (alin kerros)
** 2 — matalataajuustehosteet
* **Kaistanleveys:**
** UHF - 8&nbsp;MHz, 35~45Mbit/s kaistanleveys (RAI DVB-T2 testit)
** Ku-kaista - 2x36MHz lähettimet, 140~150Mbit/s kaistanleveys (DVB-S2)
** Ka-kaista - 600&nbsp;MHz, 500~6600Mbit/s kaistanleveys


**Ultrateräväpiirtotelevisio** eli **UHDTV** (myös **Ultra HDTV** tai **4320p**) ja **ultrateräväpiirtovideo (UHDV)**) on kokeellinen digitaalisen videon formaatti, jota kehittävät muun muassa Japanin NHK, Sky Broadcasting ja RAI.

Ultrateräväpiirron kuvatarkkuus on 7680 × 4320 pikseliä, eli se on neljä kertaa niin leveä ja korkea kuin täysteräväpiirto (1920 × 1080 pikseliä). Japanilaisen sanomalehden Yomiuri Shimbunin mukaan Japanin sisä- ja viestintäministeri aloittaa yhteistyön kehittääkseen teknologian SVH:lle siinä toivossa, että ultrateräväpiirtotelevisio asetetaan uudeksi standardiksi, ja tällä kuvatarkkuudella aloitettaisiin lähetykset vuonna 2020.

Koska formaatti (esitystapa) on vielä hyvin kokeellinen, NHK:n tutkijoiden täytyi rakentaa oma prototyyppinsä itse. Kun järjestelmää esiteltiin syyskuussa 2003, he käyttivät 16 HDTV-kameraa kuvatakseen 18-minuuttisen koevideon.

Kamera itsessään rakennettiin neljästä 2,5&nbsp;tuuman (64&nbsp;mm) CCD-kennosta, joiden resoluutio oli vain 3840 x 2048. Käyttämällä kahta CCD:tä vihreälle ja yhtä sekä punaiselle että vihreälle, he käyttivät "spatial pixel offset metodia" ("spatiaalinen kuvapisteensiirtomenetelmä") saadakseen kuvan 7680 x 4320 -kuvatarkkuudelle.

Vuonna 2008 Aptina Imagin tiedotti uuden CMOS-kuvakennon julkaisusta. Kenno on suunniteltu varta vasten NHK:n UHDTV-projektille.

Ultrateräväpiirtoa esiteltiin vuoden 2005 "Expossa", Aichissa, Japanissa, "NAB Show:ssa" vuonna 2006 ja 2007 konferensseissa, Las Vegas ja International Broadcastin Conventionissa (IBC) vuonna 2006 ja 2008, Amsterdamissa, Hollannissa sekä "Consumer Electronics Show" tapahtumassa vuonna 2009.

Marraskuussa 2005 NHK esitteli UHDTV-livekuvaa 260 kilometrin matkan päästä käyttäen kuituoptista verkkoa. Käyttäen dense wavelength division multiplex ("tiheä aallonpituuhakokanavointi) -teknologiaa tiedonsiirtonopeudeksi saatiin 24 Gbit/s [datasiirtonopeusyksikköinä] yhteensä 16 eri aallonpituuden signaalilla.

31. joulukuuta 2006 NHK esitteli suoraa lähetystä 11.4 metrin näytöllä Osakassa, Japanissa NHK:n kehittämällä videokoodekilla (video-kooderi-dekooderi) 24 Gbit/s siirtonopeudesta aina 180–600 Mbit/s siirtonopeuteen. Myös ääni pakattiin 28Mbit/s 7-28 Mbit/s. Jos kuvaa ja ääntä ei pakattaisi, 20 minuutin lähetys edellyttäisi noin 4 teratavua muistitilaa

Kolme standardia, jotka koskevat UHDTV:tä:
* ITU BT 1201
* ITU 1769 
* SMPTE 2036

Myös News Corporationin omistama satelliittitelevisioyhtiö Sky on ilmeisesti kiinnostunut teknologiasta. Vuoden 2008 IBC:ssä Japanin NHK, Italian RAI, BBC, RTE, Sony, Samsung ja Panasonic (monine yhtiötovereineen) esittelivät UHDTV -teknologiaa ensimmäisellä julkisella reaaliaikaisella lähetyksellä Lontoosta konferenssipaikalle Amsterdamiin.

Teknologiaa esiteltiin myös BBC:n Mediakeskuksessa, Länsi-Lontoossa lokakuun alussa vuonna 2008. BBC on myös tutkinut, voitaisiinko sen Dirac-koodekkia käyttää UHDTV:n kanssa.

## Katso myös
* 4K
* HDTV
* MPEG

## Lähteet

## Aiheesta muualla

**Virallisia sivustoja**
* NHK Super Hi-Vision
* NHK Science & Technical Research Laboratories
* Aptina Imaging
**Video**
* The TV format to replace HD (BBC uutiset verkossa)
**Artikkeleita**
* What is Ultra HDTV?
* Just Like High-Definition TV, but With Higher Definition (The New York Times)
* Eurooppa saa vilauksen tulevaisuudesta (BBC uutiset verkossa) 
* PC World